895-ről 980-ra emelkedett a regisztrált koronavírus-fertőzéses megbetegedések száma Magyarországon, ez 85 új megbetegedést jelent.

Újabb 8 ember, többségében krónikus idős beteg pedig meghalt, így már 66 áldozata van a járványnak.

A gyógyultak száma 96-ra nőtt.

A Pesti úti idősotthonban több mint száz fertőzöttről tudnak már a hatóságok, jelentette be Müller Cecília.

Maruzsa Zoltán oktatási államtitkár és munkacsoportja azt javasolja a kormánynak, hogy csak írásbeli érettségik kezdődjenek májusban.